રાજકોટ, તા. ર૪ : છસરા ગામ વિકાશીલ ગામ તરીકે મુંદરા પંથકમાં ઓળખાતું હતું, પરંતુ બે વર્ષ પહેલા ગામમાં રાજકીય વૈમનસ્યએ વરવુ સ્વરૂપ ધારણ કરતા ગઇકાલની ઘટનાના બીજ રોપાયા હતાં. બે વર્ષ પહેલા સરપંચની ચૂંટણીમાં આહીર પરિવાર અને મુસ્લિમ પરિવાર વચ્ચે વૈમનસ્ય સર્જાયા અને વૈમનસ્ય અંતે છનો ભોગ લઇને રહ્યું હતું. ત્રણ હજારની વસ્તી ધરાવતા ગામમાં ગરબી ચોક, અવેડા સહિતના વિકાસ કામોને લઇને માથાકુટ વકરી હોવાનું મનાય છે.